41 
imod Nektariestilkens hovedsagelig i Retning af dennes Akse for- 
længede Marvelementer, men ogsaa her er Overgangen ganske jævn 
(Fig. V 5). Ved tidlig Optræden af sekundære Vægge i visse af 
Marvcellerne dannes der bugtede Strænge af lange, meget smalle, 
prokambiale Celler, der slutte sig til det uden om Marvvævet 
værende Karstrængsystem som Grene fra dette. 
Vi besvare nu det første af de ovenfor (Pag. 37) opstillede 
Spørgsmaal saaledes: Nektariet i Bladhjørnet er en om- 
dannet Grén med kun to, mediane Blade. I de i Indledningen 
citerede Ord af Eichler er sagt, at det skulde være ,nil nisi flores 
abortivi", Dette vilde ikke være enestaaende; hos Sesamum fore- 
kommer et sligt Tilfælde”), men her hos Capparis maa det dog 
snarest kaldes en metamorfoseret Løvgren, da disse Kirtler op- 
træde, længe førend der kan være Tale om en Blomsterdannelse; 
hvorledes Forholdene ere i den florale Region, har jeg ikke kunnet 
iagttage, og Misdannelser af Nektarierne ere endnu ikke komne mig 
i Hænde; især ville de sidstnævnte være ønskelige, men det rig- 
tigste er aabenbart” foreløbig kun at kalde Kirtlen et omdannet Skud. 
Underneden denne såa mærkelig omdannede Hovedknop findes 
der, som ovenfor anført, en Række accessoriske, uniseriate Knopper. 
Med Hensyn til det andet ovenfor stillede Spørgsmaal kan herom 
bemærkes følgende. Idet man paa mediane Længdesnit følger 
Nektariernes Udvikling, faar man ogsaa disses Dannelse at sé, og 
det viser sig da, at den første af dem allerede samtidig med de 
to Nektarieblades Anlæg fremkommer som en lav Forhøjning 
staaende paa Hovedknoppens Grund (Figg. 1956, H, VIa, 0. a.); dens 
akroskope Side er stejlere end den basiskope, påa hvis nederste 
Skraaning den næste accessoriske Knop dannes, der atter forholder 
sig paa samme Maade lige overfor den tredje. Den øverste af dem 
udvikles mest; det er den, som vokser ud til den ny Løvgren, 
idet den overtager den Rolle, som Hovedknoppen egenlig burde 
7) Sé f. Eks. Baillon: ,,Adansonia%, 1H, 2. Cfr. Poulsen: Nat. Foren. 
vidsk. Medd., 1875, pag. 281. : 
